Ylös naiset!
Vaimot, neidot, siskot kaikki
 sorron alta taistohon!
 Herää, nouse orjajoukko
 uuden ajan koittohon.

 Ylös sorron yöstä, nainen,
 oikeutta vaatimaan,
 sitä vailla olet ollut,
 käyös nyt se ottamaan.

 Lapsipuolen asemassa
 kylliksi jo uinailtiin.
 ”Kärsi täällä – taivahassa
 palkan saat”, näin sanottiin.

 Nyt ei enään valheet auta,
 viekkaat lorut loppukoon!
 Taistohon, nyt jumalauta,
 kyllin kärsitty jo on!

Lähde: Eteenpäin 16.12.1905.

Anonyymi
Runot
Eteenpäin
1905